2.

Države članice dostavljaju sljedeći popis varijabli praćenja po intervenciji za svakog korisnika u skladu sa specifičnom strukturom i logikom intervencija: (a) varijable praćenja za dostavljanje administrativnih informacija (od M010 do M040) i. M010: oznaka agencije za plaćanja U tom polju navodi se jedinstvena oznaka agencije za plaćanja. Odgovara odjelu ili tijelu države članice odgovornom za upravljanje i kontrolu rashoda Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR); ii. M020: jedinstvena oznaka za zahtjev za potporu ili zahtjev za plaćanje za određenu intervenciju U tom polju navodi se jedinstvena oznaka pojedinog zahtjeva za potporu za intervencije obuhvaćene integriranim sustavom i zahtjeva za plaćanje za druge intervencije; iii. M030: jedinstvena identifikacijska oznaka korisnika U tom polju navodi se jedinstvena identifikacijska oznaka korisnika za sve korisnike ZPP-a, koja se dodjeljuje svakom podnositelju zahtjeva na razini države članice. Jedinstvena identifikacijska oznaka korisnika ne smije sadržavati osobne podatke. Identifikacijska oznaka ostaje nepromijenjena tijekom godina; iv. M040: proračunska oznaka U tom polju navodi se prvih 25 znamenki proračunske oznake, što obuhvaća proračunsku nomenklaturu, vrstu intervencije, sektor i podsektor, pokazatelj ostvarenja, intervenciju, jedinični iznos, smanjenje plaćanja ili stopu doprinosa i kalendarsku godinu; (b) varijable praćenja za izvješćivanje o potrošenim iznosima (od M050 do M070) i. M050: ukupan plaćeni iznos (sredstva EU-a) U tom polju navodi se ukupan iznos plaćene potpore iz EFJP-a ili EPFRR-a za zahtjev u eurima, po jediničnom iznosu; ii. M060: ukupni javni rashodi U tom polju navodi se ukupan iznos plaćene javne potpore za zahtjev u eurima, po jediničnom iznosu, što uključuje nacionalni doprinos, a ne uključuje dodatno nacionalno financiranje iz članka 115. stavka 5. Uredbe (EU) 2021/2115 („dodatno nacionalno financiranje”); iii. M070: ukupno dodatno nacionalno financiranje U tom polju navodi se ukupan iznos dodatnog nacionalnog financiranja plaćenog za zahtjev u eurima; Potrošeni iznosi iz točaka i., ii. i iii. navode se u eurima prije primjene sankcija i kazni; (c) varijable praćenja za prijavljivanje prihvatljive i utvrđene površine (od M080 do M095) i. M080: broj hektara prihvatljive površine, osim šumske, utvrđen prije primjene ograničenja U tom polju navodi se prihvatljiva površina (osim šumske) u cijelosti utvrđena nakon kontrola i prije primjene pravâ na plaćanje ili maksimalnih pragova; ii. M085: broj hektara prihvatljive šumske površine utvrđen prije primjene ograničenja U tom polju navodi se prihvatljiva šumska površina u cijelosti utvrđena nakon kontrola i prije primjene pravâ na plaćanje ili maksimalnih pragova; iii. M090: broj hektara prihvatljive površine osim šumske Za intervencije plaćene u hektarima, u tom polju navodi se prihvatljiva površina (osim šumske) u cijelosti utvrđena nakon kontrola i primjene pravâ na plaćanje ili maksimalnih pragova. Za intervencije na zemljištu plaćene u jedinicama koje nisu hektari, ako je relevantno, navodi se broj hektara (osim šumske površine) za koje se pruža potpora u okviru intervencija; iv. M095: broj hektara prihvatljive šumske površine utvrđen nakon primjene ograničenja U tom polju navodi se prihvatljiva šumska površina u cijelosti utvrđena nakon kontrola i primjene pravâ na plaćanje ili maksimalnih pragova. Za intervencije na šumskim površinama plaćene u jedinicama koje nisu hektari, ako je relevantno, navodi se broj hektara za koje se pruža potpora u okviru intervencija; Vrijednosti ostvarenja iz točaka od i. do iv. uvijek se dostavljaju u cijelosti. Ostvarenja za intervencije obuhvaćene integriranim sustavom dostavljaju se u cijelosti u godini N u vezi s intervencijama za koje su plaćanja zatražena u godini N – 2; (d) varijable praćenja za dostavljanje plaćenih jedinica (od M100 do M160) i. M100: broj plaćenih hektara prihvatljive površine U tom polju navodi se plaćena površina neovisno o prirodi površine (tj. je li riječ o šumskoj površini); ii. M110: broj plaćenih grla životinja iii. M120: broj plaćenih uvjetnih grla iv. M130: broj plaćenih operacija U tom polju navodi se broj operacija kako je definirano u članku 3. točki 4. Uredbe (EU) 2021/2115 za koje se pruža potpora u okviru ZPP-a. Obuhvaća intervencije plaćene po operaciji; v. M140: broj poljoprivrednih gospodarstava koja primaju potporu U tom polju navodi se broj poljoprivrednih gospodarstava koja primaju relevantnu potporu u okviru ZPP-a, kad se plaća kao jednokratan iznos; vi. M150: broj plaćenih uzajamnih fondova U tom polju navodi se broj uzajamnih fondova kako je definirano u članku 3. točki 11. Uredbe (EU) 2021/2115 koji su obuhvaćeni potporom za upravljanje rizicima iz članka 76. te uredbe; vii. M160: broj drugih plaćenih jedinica – mjerna jedinica viii. M161: broj drugih plaćenih jedinica – ostvarenje U poljima pod točkama vii. i viii. navode se informacije o ostvarenjima iz intervencija na temelju mjernih jedinica koje nisu navedene pod točkama od i. do vi. Države članice za svaku drugu plaćenu jedinicu navode mjernu jedinicu (M160) i ostvarenje (M161) u dvama zasebnim poljima. Vrijednosti ostvarenja za jedinice plaćene nakon kontrola i primjene maksimalnih pragova iz točaka od i. do viii. dostavljaju se kao omjer stvarno isplaćenih rashoda i ukupnih rashoda odobrenih za ta ostvarenja u predmetnoj poljoprivrednoj financijskog godini. U poljoprivrednoj financijskoj godini u kojoj je izvršena konačna isplata vrijednost ostvarenja odgovara preostalom iznosu; (e) varijable praćenja za informaciju o tome je li ispunjen određeni uvjet (od M170 do M210) i. M170: ulaganje čiji je rezultat neto povećanje navodnjavanog područja U tom polju navodi se informacija o tome odnosi li se intervencija na ulaganje čiji je rezultat neto povećanje navodnjavanog područja (uključujući ulaganja u nove instalacije ili infrastrukturu za navodnjavanje i stvaranje ili proširenje rezervoara) u skladu s člankom 74. stavcima 6. i 7. Uredbe (EU) 2021/2115; ii. M180: ulaganje čiji je rezultat poboljšanje postojećih instalacija za navodnjavanje U tom polju navodi se informacija odnosi li se intervencija na poboljšanje postojećih instalacija za navodnjavanje ili elementa infrastrukture za navodnjavanje u skladu s člankom 74. stavkom 4. Uredbe (EU) 2021/2115; iii. M190: ulaganje u upotrebu obrađene vode U tom polju navodi se informacija odnosi li se intervencija na upotrebu obrađene vode kao alternativnog načina opskrbe vodom u skladu s člankom 74. stavkom 5. Uredbe (EU) 2021/2115; iv. M200: ulaganje u širokopojasne mreže U tom polju navodi se informacija je li intervencija usmjerena na poboljšanje pristupa širokopojasnim mrežama; v. M210: ulaganje u biometan U tom polju navodi se informacija odnosi li se intervencija na instalirani proizvodni kapacitet za biometan.